קול קורא 2018

אוניברסיטת תל אביב- מרכז מחקר ופיתוח המשולש

שיתוף פעולה מחקרי

במטרה לקדם שיתוף פעולה מחקרי, הקימו אוניברסיטת תל אביב והמרכז למחקר ופיתוח אזורי המשולש (להלן: "**מו"פ המשולש**") תכנית מימון משותפת לתמיכה בשיתופי פעולה מחקריים ובעידוד מחקרים חדשניים.

קול קורא זה נועד לאפשר לחוקרים/חוקרות משני הצדדים לזהות נקודות מחקר משלימות ולקדם הגשות עתידיות משותפות למענקי מחקר חיצוניים.

ההצעות המוגשות צריכות להתמקד בתחומי מחקר מוגדרים, ולהוות פלטפורמה לפיתוח פרויקטי מחקר חדשים (Seed Funding). ההצעות יכולות להתמקד בדיסציפלינה אחת או להיות בעלות אופי בין-תחומי. חוקרים יכולים להגיש יותר מהצעה אחת ובתנאי כי תחומי המחקר, בכל אחת מן הצעות, יהיו שונים.

הכללתם של מוסדות מחקר/אוניברסיטאות אחרים אפשרית ובלבד שהעלויות הכרוכות בכך ימומנו ע"י אותם גורמים חיצוניים, ולא ע"י המענק להלן.

**תנאי המענק**

* יוענקו לפחות 4 מענקי מחקר (seed funding), בהיקף מינימלי של 40,000 ₪ למחקר.
* המענק יינתן לתקופה מקסימלית של שנתיים.
* הקול הקורא מיועד לאנשי סגל אקדמי הנמצאים במסלול קביעות, מכל הפקולטות באוניברסיטת תל אביב, ולחוקרים המשויכים למו"פ המשולש ובתנאי שהם אינם משויכים לאוניברסיטה אחרת במסלול אקדמי.
* יש להגיש את ההצעות באנגלית או בעברית, בהיקף שלא יעלה על 5 עמודים. על ההצעה לכלול את הפרקים הבאים:
* תקציר המחקר, כולל רקע מדעי ומצב הידע העכשווי.
* פירוט מתודולוגיה ושיטות המחקר. כולל מקום ביצוע כל חלק במחקר ומבנה שיתוף הפעולה.
* מסגרת זמן המחקר (התקציב ייפתח לשימוש מקסימלי של שנתיים).
* פירוט תקציב משוער כולל החלוקה התקציבית בין חבר הסגל מאוניברסיטת תל אביב והחוקר ממו"פ המשולש.
* תקציר קורות חיים של העומדים בראש המחקר.
* רשימת משתתפים אחרים (יתרון לשילוב תלמידי מחקר וחברי סגל זוטרים)

**קריטריונים לבחירה**

מענקי המחקר יינתנו על בסיס תחרותי.

הפרויקטים ייבחרו על ידי ועדת שיפוט שבראשה יעמוד סגן הנשיא למו"פ של אוניברסיטת תל אביב, וחבריה יכללו חוקרים מאוניברסיטת תל אביב ונציגים שימונו ע"י מו"פ המשולש.

ועדת השיפוט תבחן בעיקר את רלוונטיות המחקר, חדשנותו ורמתו המדעית/טכנולוגית. תינתן תשומת לב מיוחדת לקריטריונים הבאים:

* מטרה מחקרית.
* סינרגיות צפויות.
* רמת קונקרטיות של מחקר משותף עתידי, כולל מסגרת זמן ומידע על תכניות ושלבים לפיתוח הצעה משותפת למענקי מחקר חיצוניים בינלאומיים.

**מועדים**

**תאריך אחרון להגשה - יום רביעי, ה-**  **31.1.18.**

על החוקרים להגיש את הצעתם המשותפת במקביל באוניברסיטת תל אביב ובמו"פ המשולש. ההצעות ישלחו באופן אלקטרוני לכתובות הבאות:

גב' שרון פז, מנהלת פרויקטים בלשכת סגן הנשיא למו"פ sharonp4@tauex.tau.ac.il

גב' נאדיה עתאמנה, מנהלת אדמיניסטרטיבית, מו"פ המשולש nadiaa1704@gmail.com

**דיווח**

על הזוכים במענקים להגיש לוועדת השיפוט דו"ח מדעי קצר אחרי שנה שיפרט את התקדמות המחקר, ודו"ח מדעי מסכם בסיום המחקר. בסוף כל שנת מחקר יוגש גם דו"ח כספי מסכם.

**פרסומים וכנסים**

בכל דו"ח מדעי ו/או פרסום אחר שקשור למחקר ו/או הצגת המחקר בכנסים מקצועיים, תוזכר תמיכת אוניברסיטת תל אביב והמרכז למחקר ופיתוח במשולש.